  Анжелика Тихонова корреспондент Дэбес ёросысь Тольён школаысь гурт округлэн историяя музейлы 35 ар тырмонлы сӥзьыса пӧртэм йылолъёсын, калык шудонъёсын но мукет ужъёсын «Учимся играя» бичет поттӥзы. Со сярысь ивортодэтъя «Удмуртия» агентстволэн корреспондентэзлы авторез, музейлэн кивалтӥсез Галина Бойкова вераз. Солэн кылъёсызъя, бичет - кема дыр ӵоже ужамзылэн ужъемышез. Пиналъёсын мар ужамы, мар лэсьтӥмы конкурсъёсы но кытчы, кытӥ сочинять карим, кытӥ шедьтӥмы йылолъёсты, ветлӥм бабушъёс доры но кытӥ, люкаллямы – сое чисто отчы поттӥм, мед огинын луоз шуыса Галина Бойкова, «Учимся играя» бичетлэн авторезКнигае йылолъёс но калык шудонъёс сяна, Тольён школаысь шаертодонъя «Поиск» огазеяськонэн пуктэм пӧртэм инсценировкаос, сценарийёс пыризы. Соос пӧлын Степан Широбоковлэн ужъёсызъя инсценировка, гуртысьтызы потэм генерал-майорлэн, дано пионерлэн Фёдор Городиловлэн тодэ ваёнъёсызъя сценарий. Галина Бойковалэн верамезъя, пиналъёсын туала вакытэ туж шуг ини ужаны, соос ӟучомо. Маин ке тунсыкъятыны но туж секыт. Озьы ке но, пересьёссы дортӥ юалляськыса ветлыса, шудон пыр, кылсярысь, туэ вожояськыса ветлӥзы, сямъёсын тодматыны тыршо ик.  «Учимся играя» бичетэн Дэбесысь ёрос лыдӟетъюртын тодматскыны луэ.  Тегъёс: Дэбес Удмуртия пиналъёс школаос книгаос шаертодон  